Analyse og fortolkning af Ulla Dahlerups tale fra 2003

* Skriv noter: Vi samler op i en dialogcirkel næste gang
1. Læs talen enten hver for sig eller højt for hinanden. Hjælp hinanden med at forstå indholdet og slå evt. ord eller personer hun henviser til op.
2. Gør rede for kommunikationssituationen ved hjælp af det retoriske pentagram.
3. Hvad er Dahlerups hensigt?
4. Hvilken appelform dominerer mest: logos eller patos? Begrund jeres svar og inkluder 2 citater heri.
5. Hvordan forsøger hun at fremstå med en stærk etos overfor sine modtagere? Tror I hun lykkes?
6. Find to dominerende semantiske felter (lav et mindmap for hvert felt).
7. Find 4 eksempler på værdiladede ordvalg (*ordvalgsargumentation*), dvs. ord, der har stærke konnotationer. Forklar deres konnotationer og hensigten med ordvalget.
8. Hvordan bruger hun metaforer som virkemiddel i sin retorik? Find eksempler på klimametaforer og krigsmetaforer. Udpeg deres kildeområde (de ord, der gør billedet sanseligt, håndgribeligt, trækker på almenmenneskelige erfaringer) og målområde (det betydningsindhold, der ikke siges direkte, men som er abstrakt og som skal tolkes ud af sammenhængen).
9. Find – hvis I har tid eksempler på andre sproglige virkemidler, fx allitterationer, assonans, anaforer, antiteser mm.